รายชื่อแชมป์โลกฟอร์มูลาวันประเภทผู้ผลิต

ฟอร์มูลาวัน หรือ รถสูตรหนึ่ง หรือเรียกชื่อย่อว่า เอฟวัน เป็นการแข่งรถประเภทล้อเปิดระดับสูงสุดที่กำหนดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก คำว่า "ฟอร์มูลา" หรือ "สูตร" ในชื่อนั้นหมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันชิงแชมป์โลกของฟอร์มูลาวัน ประกอบด้วยการแข่งขันหลายครั้งเป็นชุดหรือที่เรียกว่ากรังด์ปรีซ์ โดยจะจัดขึ้นที่สนามแข่งที่ถูกสร้างขึ้นสำหรับการแข่งขันโดยเฉพาะ และบางกรณีจะจัดขึ้นโดยปิดถนนสาธารณะในเมือง การชิงแชมป์โลกประเภทผู้ผลิตถูกจัดขึ้นโดยเอฟไอเอ เพื่อมอบให้กับผู้ผลิตรถฟอร์มูลาวันที่ประสบความสำเร็จตลอดช่วงฤดูกาล ผ่านตามผลการแข่งขันกรังด์ปรีซ์ของนักขับคนใดก็ตามที่เข้าแข่งขันให้ผู้ผลิตนั้น ๆ ตามกฎกติกาของเอฟไอเอนั้นกำหนดไว้ว่า ผู้ผลิตแชสซีและเครื่องยนต์ของรถฟอร์มูลาวัน คือบุคคลหรือนิติบุคคลที่เป็นผู้ทรงสิทธิทางปัญญาในแชสซีและเครื่องยนต์ของรถที่ทีมหรือผู้เข้าแข่งขันใช้ในการแข่งขัน
ตั้งแต่การมอบแชมป์โลกประเภทผู้ผลิตครั้งแรกในฤดูกาล ถึง เฉพาะนักขับที่ทำคะแนนได้สูงที่สุดในแต่ละการแข่งขันเท่านั้น ที่สามารถทำคะแนนเพื่อชิงแชมป์โลกให้กับผู้ผลิตที่เข้าแข่งขันให้ จนฤดูกาล คะแนนจากรถทุกคันที่ผู้ผลิตส่งเข้าแข่งขันถึงนำมานับรวมเป็นคะแนนชิงแชมป์โลก ผู้ผลิตจะได้รับตำแหน่งแชมป์โลกก็ต่อเมื่อผู้ผลิตอื่น ๆ ไม่สามารถทำคะแนนขึ้นนำคะแนนสะสมของตนได้หลังจากผ่านการคำนวณทางคณิตศาสตร์แล้ว ไม่ว่าผลการแข่งขันที่เหลือนั้นจะเป็นอย่างไรก็ตาม ถึงอย่างนั้นตำแหน่งจะยังไม่ถูกมอบให้อย่างเป็นทางการ จนกว่าจะถึงพิธีมอบรางวัลเอฟไอเอซึ่งจัดขึ้นตามเมืองต่าง ๆ ทั่วโลกหลังสิ้นสุดฤดูกาลแข่งขัน
ตำแหน่งแชมป์โลกประเภทผู้ผลิตถูกมอบครั้งแรกภายใต้ชื่อ "ถ้วยนานาชาติสำหรับผู้ผลิตฟอร์มูลาวัน"  ในฤดูกาล ให้กับแวนวอล จนมาถึงฤดูกาล ชื่อทางการจึงเปลี่ยนเป็น "แชมป์โลกประเภทผู้ผลิต"  และกำหนดให้ทั้งผู้ผลิตแชสซีและเครื่องยนต์อยู่ในตำแหน่งผู้ผลิตด้วยกัน
ในบรรดาผู้ผลิตแชสซี 170 ทีมที่เข้าร่วมการแข่งขันฟอร์มูลาวันกรังด์ปรีซ์ มีทั้งหมด 15 ทีมที่ได้รับตำแหน่งแชมป์โลกตลอด 63 ฤดูกาลแข่งขัน แฟร์รารีครองสถิติเป็นผู้ผลิตแชสซีที่ได้รับตำแหน่งแชมป์โลกมากที่สุด โดยได้รับตำแหน่งแชมป์โลกมาแล้ว 16 สมัย ตามมาด้วยวิลเลียมส์และแมกลาเรนด้วยตำแหน่งแชมป์โลกเก้าสมัย และเมอร์เซเดสด้วยตำแหน่งแชมป์โลกแปดสมัย และด้วยตำแหน่งแชมป์โลก 16 สมัยนี้ ยังทำให้แฟร์รารีเป็นผู้ผลิตเครื่องยนต์ที่ได้รับตำแหน่งแชมป์โลกมากที่สุด ตามมาด้วยเรอโน (12 สมัย) เมอร์เซเดส (11 สมัย) ฟอร์ด (10 สมัย) และฮอนด้า (6 สมัย) ตามลำดับ เมอร์เซเดสครองสถิติผู้ผลิตที่ได้รับตำแหน่งแชมป์โลกติดต่อกันมากที่สุดเป็นเวลาแปดฤดูกาล ตั้งแต่ฤดูกาล ถึง 
ตำแหน่งแชมป์โลกถูกมอบให้กับผู้ผลิตแชสซีที่ออกแบบและผลิตในสหราชอาณาจักรเกือบทุกสมัย (ยกเว้น 17 สมัยที่แฟร์รารีได้รับตำแหน่งแชมป์โลกด้วยแชสซีที่ผลิตในอิตาลี 16 สมัย และมาทราด้วยแชสซีที่ผลิตในฝรั่งเศสอีกหนึ่งสมัย) ส่วนทีมผู้ผลิตที่ได้รับตำแหน่งแชมป์โลก แต่นักขับของทีมไม่ได้รับตำแหน่งแชมป์โลกประเภทนักขับในฤดูกาลเดียวกันนั้นเกิดขึ้นทั้งหมด 12 ครั้ง ตำแหน่งแชมป์โลกยังถูกมอบให้กับผู้ผลิตรถสำหรับทีมโรงงานในการแข่งขันเกือบทุกสมัย (ยกเว้นแต่มาทราในฤดูกาล ที่ผลิตรถให้กับทีมอิสระของ เคน ทีร์เรลล์ ในชื่อมาทราอินเตอร์เนชันแนล) ในบรรดานักขับที่มีส่วนทำคะแนนอย่างน้อยหนึ่งคะแนนในการชิงแชมป์โลกประเภทผู้ผลิต ลูวิส แฮมิลตัน เป็นนักขับที่มีส่วนทำให้ทีมผู้ผลิตได้รับตำแหน่งแชมป์โลกมากที่สุดถึงแปดสมัย ซึ่งเป็นของเมอร์เซเดสทุกสมัย
แบ่งตามฤดูกาล.
<templatestyles src="แม่แบบ:sticky header/styles.css"/>
ตำแหน่งแชมป์โลกติดต่อกัน.
แบ่งตามผู้ผลิตแชสซี.
ผู้ผลิตแชสซีทั้งสิ้นเก้าทีมได้รับตำแหน่งแชมป์โลกประเภทผู้ผลิตติดต่อกัน โดยมีเพียงแฟร์รารีและวิลเลียมส์เท่านั้นที่ได้รับตำแหน่งแชมป์โลกติดต่อกันในสี่ช่วงฤดูกาล
แบ่งตามผู้ผลิตเครื่องยนต์.
ผู้ผลิตเครื่องยนต์ทั้งสิ้นแปดทีมได้รับตำแหน่งแชมป์โลกประเภทผู้ผลิตติดต่อกัน โดยมีเพียงแค่แฟร์รารีและเรอโนที่ได้รับตำแหน่งแชมป์โลกติดต่อกันในสามช่วงฤดูกาล และฟอร์ดในสองช่วงฤดูกาล